 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሮናቫይረስ ፈረንሳ ንኻልኣይ ግዜ ሃገራዊ ዕጽዋ ኣዉጃ 29 ጥቅምቲ 2020 ምንጪ ስእሊ, EPA ፕረዚደንት ፈረንሳ ኢማኑኤል ማክሮን ሃገሩ ብውሕዱ ክሳብ መወዳእታ ወርሒ ሕዳር ኣብ ምሉእ ዕጽዋ ክትጸንሕ ምዃና ኣፍሊጡ ፕረዚደንት ማክሮን ኣብዚ ካብ ጽባሕ ዓርቢ ጀሚሩ ተግባራዊ ዝኸውን ዕጽዋ ሰባት ንኣገዳሲ ስራሕን ንሕክምናዊ ጉዳያትን ጥራይ ካብ ገዛ ክወጽኡ ከም ዝፍቀዶም ሓቢሩ ብመሰረት እዚ ሓድሽ ኣዋጅ ኣብያተ መግብን ኣብያት መስተን ክዕጸዋ እየን ፋብሪካታትን ኣብያተ ትምህርትን ግን ስርሓን ኣይከቋርጻን እየን ኣብ ፈረንሳ ድሕሪ ወርሒ ሚያዝያ ኣብዚ ወርሒ እዚ ዝልዓለ መጠን ሞት እዩ ተመዝጊቡ ዘሎ ቁጽሪ ሓደሽቲ መልክፍቲውን ብናህሪ እዩ ዝውስኽ ዘሎ ኣብታ ሃገር ብሰሉስ ጥራይ 33,000 ሓድሽ መልከፍቲ ተመዝጊቡ ፕረዚደንት ኢማኑኤል ማክሮን ሃገሩ ካብቲ ቀዳማይ ማዕበል ለበዳ ኮሮናቫይረስ ንላዕሊ ሕጂ ዝያዳ ተሃስያ ምህላዋ ኣብሪሁ ጀርመንውን ከም ኣብያተ መግቢ ሲነማታትትን ትካላት ጂምን ክትዓጹ ምዃና ሓቢራ ኣላ ኣብ መላእ ኣውሮጳ መጠን ሓድሽ መልከፍትን ሞትን ብናህሪ እዩ ዝውስኽ ዘሎ ኣብ ዓባይ ብሪጣንያ ብረቡዕ 310 ሰባት ክመቱ እንከለዉ 24,701 ሓዲሽ መልክፍቲ ተመዝጊቡ ኣብ ዓዲ እንግሊዝ ዝተገበረ መጽናዕቲ ከምዝሕበሮ ኣብታ ሃገር መዓልታዊ ልዕሊ 100 ሽሕ ሰባት ብኮሮቫይረስ ይልከፉ ከም ዘለዉ እዩ ዝገልጽ እቲ መጽናዕቲ ኣብ ጽሑፉ ሓደ ነገር ክግብር ኣለዎ ብምባል ተላብዩ ኣሎ ኣብ ሃገራት ኣውሮጳ ብዝተኣታቶ ዘሎ ሓደሽቲ እገዳታት ናይ ምንቅስቃስ ብረቡዕ ኣብ ዕዳጋታት ዓለም ዓቢ ምንቁልቋል ዋጋታት ተራእዩ ኣብ ዓዲ እንግሊዝ ናይ 2.6 ሚኢታዊት ኣብ ጀርመን 4.2 ሚእታዊት ከምኡ ድማ ኣብ ሕቡራት መንግስታት ኣሜሪካ ናይ 3.4 ሚኢታዊት ምንቁልቋል ዋጋታት ተራእዩ ፕረዚደንት ኮሚሽን ኣውሮጳ ኡስላ ቦን ደርላይመ ኣብ ማእከል ካልኣይ ማዕበል ለበዳ ኮሮናቫይረስ ኢና ዘለና ከም ዝመስለኒ እዚ ናይ ሎሚ ዓመት ልደት ክሪስማስ ዝተፈለየ እዩ ክኸውን ኢላ ብዛዕባ ኮሮናቫይረስ ዛጊድ መልሲ ዘይረኸቡ ሕቶታት ስም ቢል ጌትስ ስለምንታይ ምስ ሽርሒ ኮሮናቫይረስ ይለዓል? 